60.		Návrh účastníka konania na odloženie výkonu rozhodnutia
			(§ 75 ods. 1 ZoSK)
Benos, spol. s r.o., Za záhradami č. 481/5, 960 01 Zvolen
Regionálny úrad verejného zdravotníctva 
Ul. J. Bottu č. 5, 960 01 Zvolen
Zvolen dňa 20. 1. 2023
Vec:	Návrh na odloženie výkonu rozhodnutia
Dňa 19. 1. 2023 nám bolo doručené Vaše oznámenie o začatí výkonu rozhodnutia č. A/2022/56487/FV zo dňa 12. 11. 2022, ktoré nadobudlo právoplatnosť a vykonateľnosť dňa 30. 11. 2022. Výkon rozhodnutia sa týka zaplatenia pokuty vo výške 333 € (slovom tristotridsaťtri eur), ktorá nám bola uložená citovaným rozhodnutím.
Naša spoločnosť sa v súčasnej dobe dostala do finančných problémov, pretože nám naši odberatelia neplatia načas za služby, ktoré vykonávame, ale vzhľadom na to, že sme začali podnikať aj v inej oblasti, predpokladáme, že o niekoľko mesiacov sa dostaneme z finančných ťažkostí a budeme si môcť aj my načas plniť svoje povinnosti. Povinnosť zaplatiť pokutu vo výške 333 € uznávame, avšak z vyššie uvedených dôvodov si Vás dovoľujeme požiadať o odloženie výkonu rozhodnutia do 31. 12. 2023.
Ing. Peter Jesenský, konateľ spoločnosti
Poznámka
Zo závažných dôvodov môže správny orgán na návrh účastníka konania alebo z vlastného podnetu, alebo iného podnetu výkon rozhodnutia odložiť, a to na dobu buď presne určenú, alebo viazanú na vznik alebo zánik určitej právnej skutočnosti. Na odloženie výkonu rozhodnutia nie je právny nárok. Je vecou voľnej úvahy správneho orgánu, či výkon rozhodnutia odloží pre dôvody uvedené v návrhu.